Γεώργιος Σαμαράς

Ο Γεώργιος Σαμαράς (1903-1984), του Αντωνίου, ήταν Έλληνας πολιτικός. Εργάστηκε ως πολιτικός μηχανικός.

Βιογραφικά στοιχεία 
Γεννήθηκε το 1903 στην Πύλο και ήταν αδερφός του Κωνσταντίνου Σαμαρά, καρδιολόγου και πατέρα του Αντώνη Σαμαρά. Σπούδασε στην Ανωτάτη Τεχνική Σχολή στην Καρλσρούη. Σταδιοδρόμησε ως διευθυντής τεχνικών εταιριών. 

Εξελέγη για πρώτη φορά βουλευτής Μεσσηνίας το 1956 με την υποστήριξη της ΕΡΕ και επανεξελέγη το 1958, το 1961 και το 1963. 

Ήταν παντρεμένος με τη Στέλλα Μουζακίτη. 
Απεβίωσε τον Ιούνιο του 1984 και κηδεύτηκε από τον ιερό ναό Αγίων Θεοδώρων του Πρώτου Νεκροταφείου Αθηνών στις 11 Ιουνίου 1984.

Αναφορές 

Βουλευτές Μεσσηνίας
Βουλευτές εκλεγμένοι με την ΕΡΕ